open-index/open-wikipedia-markdown huggingface dataset:
நைமூர் ரகுமான்

thumb|நைமூர் ரகுமான்
**நைமூர் ரகுமான் துர்ஜாய்** (Naimur Rahman Durjoy) வங்காளதேசத் துடுப்பாட்ட அணியின் முன்னாள் வீரர் மற்றும் அரசியல்வாதி ஆவார்.இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார்.வலதுகை மட்டையாளரான இவர் வலதுகை புறத்திருப்பப் பந்து வீச்சாளர் ஆவார். இவர் செப்டமபர் 19, 1974 இல் மணிக்கஞ் மாவட்டத்தில் பிறந்தார். இவர் தாக்கா மாகாண அணி மற்றும் தாக்கா மெட்ரோபொலிஸ் அணிகளுக்காக உள்ளூர்ப் போட்டிகளில் விளையாடினார். துடுப்பாட்டத்தில் சகலத் துறையராக விளங்கினார்.

## அரசியல் வாழ்க்கை
2014 ஆம் ஆண்டில் இவர் மணிகஞ்ச் தொகுதியில் இருந்து நாடாளுமன்ற உறுப்பினராகத் தேர்வானார்.

## சர்வதேச போட்டிகள்

### தேர்வுத் துடுப்பாட்டம்
வலதுகை புறத் திருப்பப் பந்துவீச்சாளரான இவர் 1977 ஆம் ஆண்டில் நடைபெற்ற ஐ சிசி வாகையாளர் கோப்பையில் வெற்றி பெற்ற வங்காளதேச அணியில் விளையாடினார்.2000ஆம்  ஆண்டில் இந்தியத் துடுப்பாட்ட அணி   வங்காளதேசத்தில் சுற்றுப்பயணம் செய்து விளையாடியது. நவம்பர் 10 இல் டாக்காவில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 44 ஓவர்கள் வீசி 136 ஓட்டங்களை விட்டுக் கொடுத்து 6 இலக்குகளைக் கைப்பற்றினார் இதில்  சச்சின் டெண்டுல்கர் மற்றும் சௌரவ் கங்குலி ஆகியோரின் இலக்கினையும் கைப்பற்றினார்..இதில் 9 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 4 ஓவர்கள் வீசி 22 ஓட்டங்களை விட்டுக்கொடுத்தார்.  பின் மட்டையாட்டத்தில் முதல் ஆட்டப் பகுதியில் 44 பந்துகளில் 15 ஓட்டங்கள் எடுத்து ஜோசி பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 32 பந்துகளில் 3 ஓட்டங்கள் எடுத்து ஜவகல் ஸ்ரீநாத் பந்துவீச்சில் ஆட்டமிழந்தார்.  இந்தப் போட்டியில் இந்திய அணி 9 இலக்குகளால்  வெற்றி பெற்றது.

பின் 2002 ஆம்  மேற்கிந்தியத் துடுப்பாட்ட அணி   வங்காளதேசத்தில் சுற்றுப்பயணம் செய்து விளையாடியது. டிசம்பர் 8 இல் டாக்காவில் நடைபெற்ற போட்டியின் முதல் ஆட்டப் பகுதியில் 36 ஓவர்கள் வீசி 118 ஓட்டங்களை விட்டுக் கொடுத்து 1 இலக்குகளைக் கைப்பற்றினார்.இதில் 5 ஓவர்களை மெய்டனாக வீசினார்.  பின் மட்டையாட்டத்தில் முதல் ஆட்டப் பகுதியில் 11 பந்துகளில் 1 ஓட்டங்கள் எடுத்து காலின்ஸ் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 11 பந்துகளில் இறுதிவரை ஆட்டமிழக்காமல்  5 ஓட்டங்கள்  எடுத்தார்.  இந்தப் போட்டியில் மேற்கிந்தியத் தீவுகள் அணி ஒரு ஆட்டப் பகுதி மற்றும் 310 ஓட்டங்களால்  வெற்றி பெற்றது.

### ஒருநாள் போட்டிகள்
1995 ஆம்    வங்காளதேச அணி பாக்கித்தானில்  சுற்றுப்பயணம் செய்து விளையாடியது. ஏப்ரல் 8 இல் சார்ஜா அமீரகத்தில் நடைபெற்ற போட்டியில் இவர் அறிமுகமானார். அந்தப் போட்டியில் 7 பந்துகளில் 3 ஓட்டங்கள் எடுத்து ரன் அவுட் முறையில் ஆட்டமிழந்தார்.பின் பந்துவீச்சில் 6 ஓவர்கள் வீசி 29 ஓட்டங்களை விட்டுக் கொடுத்து 1 இலக்கினைக் கைப்பற்றினார்.

2002 ஆம்    மேற்கிந்தியத் தீவுகள் அணி வங்காளதேசத்தில்   சுற்றுப்பயணம் செய்து விளையாடியது. டிசம்பர் 3  இல் டாக்காவில் நடைபெற்ற மூன்றாவது ஒருநாள் போட்டியில்  15 பந்துகளில் 7  ஓட்டங்கள் எடுத்து கிறிஸ் கெயில் பந்துவீச்சில்  ஆட்டமிழந்தார்.பின் பந்துவீச்சில் 10  ஓவர்கள் வீசி 32 ஓட்டங்களை விட்டுக் கொடுத்து 1 இலக்கினைக் கைப்பற்றினார்.இந்தப் போட்டியில் மேற்கிந்தியத் தீவுகள் அணி 86 ஓட்டங்களால்  வெற்றி பெற்றது.

## சான்றுகள்


## வெளியிணைப்புகள்

* 
* Naimur Rahman at Cricket Archive

பகுப்பு:வங்காளதேசத் துடுப்பாட்டக்காரர்கள்
பகுப்பு:1974 பிறப்புகள்
ஓமுவமுவ

**ஓமுவமுவ** (*&#x02BB;Oumuamua*, ) என்பது சூரியக் குடும்பத்தின் வழியாகச் சென்ற ஒரு விண்மீனிடைப் பொருளைக் குறிக்கும். இதனை 2017 அக்டோபர் 19-இல் இது சூரியனுக்குக் கிட்டவாகச் சென்ற 40-வது நாளில் கனடிய இயற்பியலாளர் இராபர்ட் வெரிக் என்பவர் அவாய், அலேக்காலா வான்காணகத்தில் கண்டுபிடித்தார். இதனை இவர் கண்டபோது, அது புவியில் இருந்து ஏறத்தாழ 33,000,000 கிமீ (21,000,000 மைல்; 0.22 வாஅ) தூரத்தில், சூரியனை விட்டு விலகிச் சென்று கொண்டிருந்தது.

கருஞ் சிவப்பு நிறம் கொண்ட இந்த விண்மீனிடைப் பொருளின் அளவு: 100 மீ–1,000 மீ × 35 மீ–167 மீ × 35 மீ–167 மீ ஆகும். எரி விண்மீனைப் போன்று வால் எதுவும் ஓமுவமுவவுக்கு இருந்ததாகத் தெரியவில்லை. (அப்படி  இருந்திருந்தால் சூரியனுக்கு அருகில் போகும்போது அது தெரிந்திருக்கும்.) இதில் மாழைப் பொருட்கள் மிகுதியான அளவில் இருக்குமெனத் தெரிகின்றது. இதன் இயக்கம் சீரான சுழற்சியாக இல்லாமல், புரளுகின்ற ஒரு பொருள்போல இயங்கியதாலும், மிக வேகமாக சூரியனைக் கடந்து  சென்றதாலும், இது சூரிய மண்டலத்தைச் சேர்ந்த ஒரு பொருள் போலத் தெரியவில்லை. எனவே, இது சூரியனைச் சுற்றி இயங்கும் ஒரு பொருளாக இருக்க வாய்ப்பில்லை. இது இறுதியாக சூரிய மண்டலத்தை விட்டு வெளியே சென்று, விண்மீனிடை வெளியில் உலாவும் என்று கருதலாம். மேலும், ஓமுவமுவ எங்கு தோன்றியது, அங்கிருந்து சூரிய மண்டலத்திற்கு வர எத்தனை ஆண்டுகள் ஆயின என்பன ஒன்றும் தெரியவில்லை.

## பெயரிடுமுறை
நாம் அறிந்த வரையில், **ஓமுவமுவ** ஒன்றுதான் சூரிய மண்டலத்திற்கு வெளியில் இருந்த வந்த ஒரு பொருள். இது ஒரு எரி விண்மீன் என்று கருதி  **C/2017 U1** என்ற பெயர் சூட்டப் பட்டது. பின் அது ஒரு நுண்கோள் (asteroid) என்று அறிந்த பிறகு, **A/2017 U1** என்று பெயர் சூட்டப் பட்டது. அவாயி மொழியில் ஓமுவமுவ (&#x02BB;oumuamua) என்றால் "தொலைவில் இருந்து வந்த முதல் தூதுவர்" என்று பொருள்படும். இந்த நுண்கோளுக்கு **ராமா** என்று வைக்கலாமா என்றும் கருதப்பட்டு, பின் கைவிடப்பட்டது.

## '''ஓமுவமுவ'''வின் பாதை
**ஓமுவமுவ**வைப் பற்றிய செய்திகள், விளக்கங்கள், தரவுகள் ஆகியன Pan-STARRS1, Canada-France-Hawaii, Gemini South (சிலி என்ற நாட்டில் உள்ளது) ஆகிய  தொலைநோக்கிகள்  வழியாகக் கிடைத்தன
  இந்த நுண்கோள் **வேகா** (Vega) என்ற விண்மீன் உள்ள திசையில் இருந்து வந்ததுபோல் தெரிகின்றது.

இதன் பாதை மிகைவளையப் (hyperbolic ) பாதையாக இருக்கலாம். இதன் விரைவு 26.33&nbsp;km/s என்று கணக்கிடப்பட்டுள்ளது. சூரியனின் புவிஈர்ப்பு விசையினால் இந்தக் கல்லின் விரைவு 87.71&nbsp;km/s (315,800&nbsp;km/h)  வரை அதிகமாயிற்று
.

## '''ஓமுவமுவ'''வின் பிறப்பிடம்

இது **வேகா** என்ற விண்மீன் மண்டலத்தில் இருந்து வந்து இருக்குமேயானால்,  நம் சூரிய மண்டலம் வந்து சேர்ந்து அடைய இதற்கு 600,000 ஆண்டுகள் ஆகி இருக்கும். இதன் வேகத்தைப் பார்த்தால்,  நம் **பால் வெளி**யில் பல  இடங்களில் சுற்றி விட்டு, பின்  நம் சூரிய மண்டலத்திற்குள் நுழைந்தது போல் தெரிகின்றது.  பால் வெளியில் கோள் ஏதேனும் சிதைந்து அதிலிருந்து **ஓமுவமுவ** வந்திருக்கலாம் என்றும் கருதப்படுகின்றது.

## குறிப்புகள்

## மேற்கோள்கள்
 

## வெளி இணைப்புகள்

* 
* Talk about A/2017 U1 from 31 October 2017. SETI Institute at முகநூல் வசதிகள்.
*  
*  – Proposal #13249
* 
* 
* 

பகுப்பு:வானியல்சார் பொருட்கள்
பகுப்பு:புவியருகு விண்பொருட்கள்
பகுப்பு:பால் வழி
பகுப்பு:சிறுகோள்கள்
குந்தியன் அணுக்கரு எரிபொருள் வளாகம்

**குந்தியன் அணுக்கரு எரிபொருள் வளாகம்**  (*Kundian Nuclear Fuel Complex*) என்பது பாக்கித்தானின் பஞ்சாப் மாகாண மியான்வாலி மாவட்டத்தில் அமைந்துள்ள அணுக்கரு எரிபொருள் உருவாக்கும் ஆலையாகும். 

## வரலாறு

இசுலாமாபாத்திற்கு 175 கிலோமீட்டர் தெற்கில் பாக்கித்தான் அணுக்கரு ஆற்றல் எரிபொருள் வளாகம் என்ற மற்றொரு அணுக்கரு எரிபொருள் உருவாக்கும் ஆலையை நிர்மாணிக்கும் பணியைத் பாக்கித்தான் அணுக்கரு ஆற்றல் ஆணையகம்  2006 ஆம் ஆண்டில் தொடங்கியது. இதற்கு முன்னரே குந்தியன் அணுக்கரு எரிபொருள் வளாகம் என்ற உள்நாட்டு அணுக்கரு எரிபொருள் ஆலை குந்தியனில் அமைக்கப்பட்டிருந்தது. இந்த ஆலையையும்  பாக்கித்தான் அணுக்கரு ஆற்றல் ஆணையகம்   முனீர் அகமதுகான் தலைமையில் 1980 ஆண்டில் கட்டி முடித்திருந்தது.

குந்தியன் அணுக்கரு எரிபொருள் வளாகம் சேசுமா அணு மின் நிலையத்திற்கு அருகில் அமைந்துள்ள யுரேனிய  எரிபொருள் அணுக்கரு உலையாகும்.  இவ்வுலையின் ஆண்டு உற்பத்தி அளவு 24 டன்களாகும். 1978 ஆம் ஆண்டு முதல் கராச்சி அணு மின் நிலையத்திற்குத் தேவையான எரிபொருளை இந்த வளாகம் அளித்து வருகிறது. இந்த அணுக்கரு எரிபொருள் ஆலை தற்பொழுது குந்தியன் அணுக்கரு எரிபொருள் ஆலை-1 என்ற பெயரில் இயங்கிவருகிறது

## மேற்கோள்கள்

## புற இணைப்புகள்
* World Nuclear Organisation 

பகுப்பு:பாக்கித்தானில் அணுக்கரு ஆற்றல்
சுபாஷிஸ் ராய்

**சுபாஷிஸ் ராய் (Subashis Roy)**  வங்காளதேசத் துடுப்பாட்ட அணியின் வீரர் மற்றும்  ஆவார்.இவர் வங்காளதேச அணிக்காக தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்து வீச்சாளர் ஆவார். இவர் நவமபர் 29, 1988 இல் வங்காளதேசத்தில்  பிறந்தார். இவர் வங்காளதேச அ அணி, 19 வயதிற்கு உடபட்ட வங்காளதேச அணி , சிட்டகொங் வைக்கிங்ஸ் , ராங்பூர் மாகாண அணி மற்றும் சிஹெட் மாகாண அணி  அணிகளுக்காக உள்ளூர்ப் போட்டிகளில் விளையாடி வருகிறார்.

## உள்ளூர்ப் போட்டிகள்
நவம்பர் 10, 2007 ஆம் ஆண்டில் சில்ஹெட் மாகாண அணிக்காக முதல் தரத் துடுப்பாட்டப் போட்டிகளில் அறிமுகமானார். பரிசல் மாகாணத் துடுப்பாட்ட அணிக்கு எதிரான இந்தப் போட்டியில் ஏழு இலக்குகளைக் கைப்பற்றினார். மேலும் 19 வயதிற்கு உட்பட்ட இலங்கைத் துடுப்பாட்ட அணி வங்காளதேசத்தில் சுற்றுப் பயணாம் செய்து விளையாடியது. 19 வயதிற்கு உட்பட்ட வங்காளதேசத் துடுப்பாட்ட அணி சார்பாக விளையாடிய இவர் 5 இலக்குகளைக் கைப்பற்றி அணியின் வெற்றிக்கு உதவினார். 2016 ஆம் ஆண்டு நவம்பரில் ஆத்திரேலியாவில் பயிற்சி பெறுவதற்கு அனுப்பப்பட்ட 22 வீரர்களில் ஒருவராகத் தேர்வானார். 2018-19 ஆம் ஆண்டிற்கான வங்காளதேச பிரீமியர் லீக் தொடருக்கன போட்டியில் குல்னா டைடன்ஸ் அணி சார்பாக விளையாட உள்ளார்.

## சர்வதேச போட்டிகள்

### தேர்வுத் துடுப்பாட்டம்
2017  ஆம்  ஆண்டில் வங்காளதேசத் துடுப்பாட்ட அணி  நியூசிலாந்தில் சுற்றுப்பயணம் செய்து விளையாடியது. சனவரி 12,  இல் வெலிங்டன், நியூசிலாந்தில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 26 ஓவர்கள் வீசி 89 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 6 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 5 ஓவர்கள் வீசி 32 ஓட்டங்களை விட்டுக்கொடுத்து 1 இலக்குகளைக் கைப்பற்றினார். இதில் 1 ஓவரை மெய்டனாக வீசினார். பின் மட்டையாட்டத்தில்  இரண்டாவது ஆட்டப்பகுதியில் 8 பந்துகளில் ஓட்டங்கள் எதுவும் எடுக்காமல் போல்ட் பந்துவீச்சில்  ஆட்டமிழந்தார். இந்தப் போட்டியில் நியூசிலாந்து அணி 7 இலக்குகளால்  வெற்றி பெற்றது.

2017  ஆம்  ஆண்டில் வங்காளதேசத் துடுப்பாட்ட அணி  தென்னாப்பிரிக்காவில் சுற்றுப்பயணம் செய்து விளையாடியது.அக்டோபர் 6  இல் புளோம்ஃபோன்டைனில் நடைபெற்ற போட்டியின் இரண்டாவது தேர்வுத் துடுப்பாட்டப்போட்டியின் முதல் ஆட்டப் பகுதியில் 29 ஓவர்கள் வீசி 118 ஓட்டங்களை விட்டுக் கொடுத்து 3 இலக்குகளைக் கைப்பற்றினார்.இதில் 3 ஓவர்களை மெய்டனாக வீசினார்.  பின் மட்டையாட்டத்தில்  முதல் ஆட்டப் பகுதியில் 9 பந்துகளில் இறுதிவரை ஆட்டமிழக்காமல் 2 ஓட்டங்கள் எடுத்தார்.இரண்டாவது ஆட்டப்பகுதியில் 10 பந்துகளில் ஆட்டமிழக்காமல் 12 ஓட்டங்களை எடுத்தார்.இந்தப் போட்டியில் தென்னாப்பிரிக்க அணி ஒரு ஆட்டப் பகுதி மற்றும் 254 ஓட்டங்களால்  வெற்றி பெற்றது.

### ஒருநாள் போட்டிகள்
2016 ஆம்  ஆண்டில்  வங்காளதேச அணி நியூசிலாந்தில் சுற்றுப்பயணம் செய்து விளையாடியது. டிசம்பர் 29 இல் நெல்சனில் நடைபெற்ற இரண்டாவது ஒருநாள்  போட்டியில் இவர் அறிமுகமானார். அந்தப் போட்டியில் 9 பந்துகளில் இறுதிவரை ஆட்டமிழக்காமல் 1 ஓட்டங்கள் எடுத்தார்.பின் பந்துவீச்சில் 10 ஓவர்கள் வீசி 45 ஓட்டங்களை விட்டுக் கொடுத்து 1 இலக்கினைக் கைப்பற்றினார். 1 ஓவரை மெய்டனாக வீசினார். இந்தப் போட்டியில் நியூசிலாந்து அணி 67 ஓட்டங்களால் வெற்றி பெற்றது.
## சான்றுகள்


## வெளியிணைப்புகள்

* 
* 

பகுப்பு:வங்காளதேசத் துடுப்பாட்டக்காரர்கள்
பகுப்பு:1988 பிறப்புகள்
சகார் மகாலும் பகுதியாரியும் மாகாணம்

**சஹர் மஹல் மற்றும் பக்தியாரி மாகாணம்** (*Chaharmahal and Bakhtiari Province* (, *Ostān-e Chahār-Mahāl-o Bakhtiyārī* ) என்பது ஈரானின் உள்ள முப்பத்தோறு மாகாணங்களில் ஒன்றாகும். இந்த மாகாணமானது நாட்டின் தென் மேற்கில் உள்ளது. இதன் தலைநகராக ஷாஹ்ர்-இ கோர்ட் நகரம் உள்ளது.

இந்த மாகாணமானது ஈரானின் இரண்டாவது வட்டாரத்தில் உள்ளது. நாட்டில் உள்ள மாகாணங்களின் வளர்சியை நோக்கமாக கொண்டு மாகாணங்களை   2014 சூன் 22 அன்று  ஐந்து பிராந்தியங்களாக ஒருங்கிணைக்கப்பட்டது.

இந்த மாகாணத்தின் பரப்பளவானது 16,332 சதுர கிலோமீட்டராக உள்ளது, 2011 இல் இதன் மக்கள் தொகையானது 895,263 என இருந்தது.

## மக்களும், பண்பாடும்
மாகாணத்தின் வரலாறானது பக்ரியரி பழங்குடியினருடன் பிணைந்துள்ளது. பக்ரியரி பழங்குடியினர் இரண்டு உட்பிரிவு மக்களாக  *ஹாஃப்ட் லாங்* மற்றும் *சாஹார் லாங்* என உள்ளனர். மேலும் இவர்கள் முதன்மையாக லூரிஷ் மொழியை பேசுபவர்களாக உள்ளனர். இந்த பண்டைய மாகாணத்திலுள்ள மற்ற குழுவானது சேஹர் மகாலிகள் ஆவர்.  இந்த மக்கள் தங்களுக்குள் ஒத்த பழக்க பழக்கங்களை பகிர்ந்து கொள்கிறார்கள்.   மிகச் சிறிய வேறுபாடுகள் இவற்றுக்கு இடையில் உள்ளன, ஆனால் அவை எளிதாக கவனிக்க முடியாதவையாகும். இருப்பினும், திருமணமானது இந்த மக்களை ஒன்றிணைப்பதற்கான ஒரு துருப்புச் சீட்டாக  பயன்படுகிறது.

இந்த மாகாண மக்கள் எளிமையான வாழ்வை மேற்கொண்ட வரலாற்றைக் கொண்டவர்கள். மேலும் சூழ்நிலையும் அவசியமும் தேவைப்பட்டால் திறமையான வீரர்களாகவும் போராளிகளாகவும் மாறும் திறன் கொண்டவர்களாக இருந்துள்ளார்கள். இவர்கள்  ஈரானில் மிகச் சிறந்த குதிரை வீரர்கள் என்னும் நற்பெயரைப் பெற்றிருக்கிறார்கள். இந்த மாகாண மக்கள் மல்யுத்தத்தில் பாரம்பரியமாக ஒரு பாணியைக் கொண்டவர்களாக உள்ளனர். 

'பழங்குடி' வாழ்க்கை முறையுடன் தொடர்புடைய பல்வேறு தனித்துவமான மரபுகள் மற்றும் சடங்குகள் இந்த மாகாணத்தில் உள்ளன. இசை, நடனம் மற்றும் ஆடைகள் போன்றவற்றில் உள்ள சிறப்பு வகைகள் குறிப்பிடத்தக்கவை.

### மொழிகள்
ஈரானிய மொழி குடும்பத்தின் தென்மேற்கு கிளையைச் சேர்ந்த பாக்தியாரி மொழியே மாகாணத்தின் முக்கிய மொழி ஆகும்.  மாகாணத்தின் மேற்குப் பகுதியிலுள்ள உயர் நிலங்களின் பள்ளத்தாக்களில் பக்தியாரி முதன்மையாகப் பேசப்படுகின்றது. இது தெற்கில் லார்டுகேனைச் சுற்றியுள்ள தாழ் நிலப் பகுதிகளிலும் பேசப்படுகிறது. மேலும் இது வடகிழக்கு பகுதி நகரங்களுக்கு இடம்பெயர்ந்தவர்களால்  பேசப்படுகிறது.

மாகாணத்தின் வடகிழக்கில் உள்ள நகரங்களிலும் கிராமங்களிலும் உள்ள கால்பங்கு மக்கள் சரமஹாலி  அல்லது துருக்கியைப் பேசுகின்றனர். கிராமப்புறங்களில் பேசப்படும் சரமஹாலியின் பல வகைகள் உள்ளன. இந்த மாகாணத்தில் பெரும்பாலும் பேசப்படும் துருக்கியானது ஃபார்ஸ் மாகாணத்தின் கஷ்காக் போன்றே இருக்கும், ஆனால் அவை வடமேற்கு ஈரானின் அஜர்பாஜானி  மொழியில் இருந்து மாறுபடுகின்றன. சரமஹாலி மற்றும் துர்க்கி மொழிகள் இப்பகுதியில் ஒன்றுடன் ஒன்று கலக்கின்றன, மற்றும் ஜாக்ரசின் மலை அடிவாரப் பகுதிகளில் உள்ள பெரிய நகரங்களில், அவை பாக்தியாரியுடன் கலக்கின்றன.

தெஹ்ரான்-வகை பாரசீகமானது, மாகாணத்தின் சில பகுதிகளில் குழந்தைகளுக்கு பெற்றோரால் கற்பிக்கப்பட்டு வருகிறது, இது நகரங்களில் அதிக அளவு நடக்கிறது.

## பொருளாதாரம்
இந்த மாகாணத்தின் பொருளாதாரத்தில் வேளாண் துறையானது முதன்மையாக உள்ளது. பெரும்பாலான தொழில்களானது மாகாணத்தின் மையப்பகுதியைச் சுற்றி  உள்ளது.

இந்த மாகாணத்தின் இயற்கை வளங்கள் காரணமாக,  ஒரு துடிப்பான சுற்றுலா பகுதியாக  உருவெடுத்துள்ளது.http://www.payvand.com/news/06/jul/1033.html 

## மேற்கோள்கள்

பகுப்பு:ஈரானின் மாகாணங்கள்
பாக்கித்தான் இராணுவ அருங்காட்சியகம்

**பாக்கித்தான் இராணுவ அருங்காட்சியகம்** (*Pakistan Army Museum*) பாக்கித்தானின் பஞ்சாப் மாகாணம் இராவல்பிண்டி நகரத்தில்  அமைந்துள்ள ஓர் இராணுவ அருங்காட்சியகமாகும். 1961 ஆம் ஆண்டு அக்டோபர் 24 அன்று இந்த அருங்காட்சியகம் தொடங்கப்பட்டது. பாக்கித்தான் இராணுவத்தின் கடந்தகால நினைவுச்சின்னங்கள் மற்றும் எச்சங்களை படங்கள் மூலம் பாதுகாப்பது இதன் முக்கிய நோக்கமாகும். பாக்கித்தானின் மிகப்பெரிய அருங்காட்சியகங்களில் பாக்கித்தான் இராணுவ அருங்காட்சியகமும் ஒன்றாகும் 

## அமைவிடம்

பிரித்தானிய காலத்து வீரர்களின் குடியிருப்பு கட்டிட வளாகத்தில் அமைந்துள்ள பாக்கித்தான் இராணுவத்தின் பொது தலைமையகக்  கட்டிடத்தில் இந்த இராணுவ அருங்காட்சியகம் அமைந்துள்ளது .

## காட்சிப்பொருள்கள்

இராணுவப் படைகளின் மாற்றத்தை சித்தரிக்கும் அரிய பழைய கால ஆயுதங்கள் மற்றும் சீருடைகள் ஆகியவையும் இந்த அருங்காட்சியகக் காட்சிபொருள்களில்  அடங்கும். நடைமுறையில் பயன்படுத்தப்படும் சில நடுத்தர வகை எம்4 செர்மேன் பீரங்கிகளும் இங்கு இடம்பெற்றுள்ளன . 

ஆயுதங்கள் மற்றும் போர் வரலாற்று ஆர்வலர்கள் கண்டிப்பாகக் காணவேண்டிய ஓர் அருங்காட்சியகமாக இது கருதப்படுகிறது. மேலும் இந்த அருங்காட்சியகத்தில் முகலாயர் காலந்தொட்டு பயன்படுத்தப்பட்ட ஆயுதங்கள் மற்றும் வெடிமருந்துகள் முதல் நவீன ஆயுதங்கள் வரை வைக்கப்பட்டுள்ளன. புதிய அருங்காட்சியகக்  கட்டிடத்தில் பாக்கித்தான் இராணுவத்தின் பரிணாம வளர்ச்சி விரிவான வரலாறாக வழங்கப்படுகிறது .

## பயங்கரவாதத்திற்கு எதிரான உலகளாவிய யுத்தம்

பாக்கித்தான்-ஆப்கானித்தான் எல்லையிலுள்ள பழங்குடிப் பகுதிகளில் பயங்கரவாதத்திற்கு எதிராக பாக்கித்தான் மேற்கொண்ட பயங்கரவாத எதிர்ப்பு நடவடிக்கைகள் மற்றும் பயங்கரவாதத்திற்கு எதிரான் உலகளாவிய யுத்தம் ஆகியனவற்ருக்காக ஒரு சிறப்பு காட்சியகம் இங்கு  அர்ப்பணிக்கப்பட்டுள்ளது. 

## மேற்கோள்கள்
 

.

பகுப்பு:பாக்கித்தான்
பகுப்பு:பஞ்சாப் (பாகிஸ்தான்)
கட்டிடக்கலை கலையியல்

**கட்டிடக்கலை கலையியல்** (*Architecture studio*) என்பது கட்டிடகலையியல் இளைஞர் அல்லது கட்டிடக்கலையியல் நிறைஞர் பட்டப்படிப்புகள்  போன்ற ஒரு பாடப் பிரிவாகும். இத்துறையில் பட்டப்படிப்பு அல்லது தொழில்முறை பட்டமேற்படிப்பு பட்டங்கள் வழங்கப்படுகின்றன. இப்பட்டப் படிப்புகளில் கட்டடக்கலை வடிவமைப்பு குறித்த பாடங்கள் செயல்முறையாக வழங்கப்படுகின்றன. குறிப்பாக செயல்திட்ட மேசைத் திறனாய்வுகள் போன்ற தனித்துவமான கற்பித்தல் செயல்முறைகள் கட்டிடக்கலை கலையியல் வகுப்புகளில் வழங்கப்படுகின்றன 

## மேற்கோள்கள்
 
 
பகுப்பு:கல்வி
பகுப்பு:கட்டிடக்கலை
இலங்கை அரசியலமைப்பு நெருக்கடி 2018

**இலங்கை அரசியலமைப்பு நெருக்கடி 2018** (*2018 Sri Lankan constitutional crisis*) இலங்கையில் அரசுத்தலைவர் மைத்திரிபால சிறிசேன 2018 அக்டோபர் 26 அன்று நடப்பு பிரதமர் ரணில் விக்கிரமசிங்கவை பதவியில் இருந்து நீக்கி முன்னாள் அரசுத்தலைவர் மகிந்த ராசபக்சவை பிரதமராக நியமித்ததை அடுத்து ஆரம்பமானது. இதனை அடுத்து நாட்டில் இரண்டு பிரதமர்கள் உள்ள நிலை ஏற்பட்டது. விக்கிரமசிங்க இந்த நியமனம் சட்டவிரோதமானது எனக் கூறி பதவி விலக மறுத்துவிட்டார்.

அரசுத்தலைவரின் இந்தத் திடீர் முடிவு பெரும் அரசியல் கொந்தளிப்பை நாட்டில் ஏற்படுத்தியதோடல்லாது, பன்னாட்டு சமூகத்தின் விமரிசனத்துக்கும் உள்ளானது. விக்கிரமசிங்க, நாடாளுமன்றத்தின் பெரும்பாலான உறுப்பினர்கள், மற்றும் எதிர்க்கட்சிகள் ராசபக்சவின் நியமனத்தை இலங்கை அரசியலமைப்புக்கு முரணானது எனக் கூறி ஏற்றுக்கொள்ளவில்லை. தனக்கே நாடாளுமன்றத்தில் பெரும்பான்மையின் ஆதரவு உள்ளதாக விக்கிரமசிங்க அறிவித்து, நாடாளுமன்றத்தை உடனடியாகக் கூட்டுமாறு சபாநாயகர் கரு ஜயசூரியவைக் கேட்டுக் கொண்டார். நாடாளுமன்றத்தை மீண்டும் கூட்டுவதற்கு இணங்காத சிறிசேன அக்டோபர் 27 அன்று நாடாளுமன்ற அமர்வுகளை நவம்பர் 16 வரை ஒத்தி வைத்தார். ராசபக்ச பிரதமராகத் தேவையான அறுதிப் பெரும்பான்மையைப் பெறமுடியாததால், சிறிசேன சிறப்பு வர்த்தமானி மூலம் நவம்பர் 9 அன்று நாடாளுமன்றத்தைக் கலைத்தார். ஐக்கிய தேசியக் கட்சியும் ஏனைய எதிர்க்கட்சிகள் மற்றும் சமூக நிறுவனங்களும் இதனை அரசியலமைப்புக்கு முரணானது எனக் கூறி உச்சநீதிமன்றத்தில் வழக்குத் தொடுத்து, 2018 டிசம்பர் வரை இடைக்காலத் தடையைப் பெற்றன.

2009-இல் ஈழப் போர் முடிவடைந்த நாளில் இருந்து ராசபக்ச இலங்கை அரசியலில் சரச்சைக்குரியவர்களாக இருந்து வந்துள்ளார். அவரும், அவரது குடும்பமும் ஊழல் குற்றச்சாட்டுகளுக்கு உட்படுத்தப்பட்டுள்ளனர். ராசபக்சவின் ஆட்சிக்காலத்தில் ஊடகவியலாளர்கள், மற்றும் ஏனையோரின் படுகொலைகள், மற்றும் காணாமல் ஆக்கப்பட்டோர் விவகாரத்தில் வழக்குகள் முடிவுறாத நிலையில் உள்ளன. 2018 டிசம்பரில் அரச தலைவர் மைத்திரி பால சிறிசேன நாடாளுமன்றத்தை கலைத்தது சட்ட விரோதமானது என்று உச்சநீதிமன்றம் தீர்ப்பு வழங்கியது. இதையடுத்து மகிந்த ராஜபக்ச பிரதமர் பதவியிலிருந்து விலகினார். இதையடுத்து மீண்டும் ரணில் விக்கிரமசிங்கே பிரதமராக பதவியேற்றார். இதை தொடர்ந்து அரசியலமைப்பு நெருக்கடி முடிவடைந்தது.

## மேற்கோள்கள்

பகுப்பு:2018 இல் இலங்கை
பகுப்பு:இலங்கை வரலாறு
பகுப்பு:இலங்கை அரசியல்
2016 பாக்கித்தான் வெள்ளம்

**2016 பாக்கித்தான் வெள்ளம்** *(2016 Pakistan flood*) குறைந்தபட்சம் 71 பேரை பலிகொண்டது . 34 பேர் மருத்துவமனையில் அனுமதிக்கப்பட்டனர். 2016 ஆம் ஆண்டு ஏப்ரல் மாதம் 3 ஆம் நாள்  சனிக்கிழமை இரவு தொடங்கிய அடை மழையால் வெள்ளப்பெருக்கு ஏற்பட்டதே இதற்கு காரணமாகும் . வடமேற்கு எல்லைப்புற மாகாணமான  கைபர் பக்துன்வா மாகாணம் இவ்வெள்ளத்தால் பெரிதும் பாதிக்கப்பட்டது. பருவகாலத்திற்கு முன் கனமழை பொழிவது தெற்கு ஆசியாவில் ஒரு பொதுவான நிகழ்வாகும் . 

கைபர் பக்துன்வா அரசாங்கம் வெள்ளத்தால் பாதிக்கப்பட்டவர்களுக்கு நிவாரணம் வழங்கத் தொடங்கியது . மோசமான உள்கட்டமைப்புடன் கூடிய கிராமப்புற பகுதிகள்  மிகவும் எளிமையாக பாதிக்கக்கூடியவை என்பதால் இந்த வெள்ளப்பெருக்கு நிகழ்வில் சுமார் 150 வீடுகள் அடித்துச் செல்லப்பட்டன . மேலும் வெள்ளப்பெருக்கினால் ஏற்பட்ட கொடூரமான நிலச்சரிவுகளால் கூடுதலாக 23 பேர் கொல்லப்பட்டனர். இருப்பினும் 5 பேர் உயிர் பிழைத்தனர் மற்றும் மீட்கப்பட்டனர் . மேலும் இப்பகுதியில் உள்ள பாலங்கள் மற்றும் சாலைகள் நிர்மூலமாயின. பயிர் இழப்பும்  அதிக அளவில் ஏற்பட்டது . 
இதே ஆண்டு ஆகத்து மாதத்தில் மற்றொரு கனமழைக்கு வெள்ளப் பெருக்கு ஏற்பட்டு  வெள்ளம் காரணமாக 82 பேர் கொல்லப்பட்டனர், கோரமான பேருந்து விபத்தில் ஏற்பட்ட 27 பேரின் உயிரிழப்பும் மற்றும் நான்கு பேர் காணாமல் போன நிகழ்வும் இதில் அடங்கும் . 
## இடமும் இறப்பும்

## மேற்கோள்கள்

பகுப்பு:பாக்கித்தானின் புவியியல்
பகுப்பு:2016 நிகழ்வுகள்
2015 பாக்கித்தான் புயல்

.

**2015 பாக்கித்தான் புயல்** *(2015 Pakistan Cyclone)* 2015 ஆம் ஆண்டு ஏப்ரல் 26  ஞாயிற்றுக்கிழமை இரவு வடமேற்கு பாக்கித்தானை கடுமையாகத் தாக்கியது. பெசாவர், நவ்செரா மற்றும் சார்சாத்தா நகரங்களில் கணிசமான சேதம் ஏற்பட்டது . புயல் காரணமாக கனமழை பொழிவும் மணிக்கு 120 கிமீ (அல்லது ஒரு மணி நேரத்திற்கு 75 மைல்களுக்கு மேல்) வேகத்துடன் கூடிய சூறைக் காற்றுடன் கூடிய மழையும் பெய்தது . புயல் உண்டாக்கிய சேதம் காரணமாக 45 பேர் கொல்லப்பட்டனர் மற்றும் 200 எண்ணிக்கைக்கும் மேற்பட்டோர் காயமுற்றனர் . 

ஏற்கனவே 2015 ஆம் ஆண்டு பிப்ரவரியில் ஏற்பட்ட மழைப்பொழிவில் பாக்கித்தானின் சில இடங்களில் ஒரு மீட்டர் (அல்லது மூன்று அடி ஆழம்) வரை  வெள்ளத்தில் மூழ்கியிருந்த பகுதியில் மீண்டும் புயல் ஏற்பட்டது . இதனால் பல கட்டிடங்களின் சுவர்கள் மற்றும் கூரைகள் உடைந்தன. பல மின் கம்பங்கள் அடித்துச் செல்லப்பட்டன. கிராமப்புற பெசாவர் மற்றும் சார்சாத்தா பகுதிகளில் இருந்த கால்நடைகள், கோதுமை பயிர்கள் மற்றும் பழத்தோட்டங்கள் முதலியன அடித்துச் செல்லப்பட்டு பெரும் சேதம் ஏற்பட்டது . 

புயலுக்குப் பிறகு மக்களில் பலர் காயமடைந்த நிலையில் குடிநீர், உணவு, தங்குமிடம் ஆகியவை இல்லாமல் அவதிப்பட்டனர். பாதிக்கப்பட்ட பகுதிகளில் மீட்புப்பணி முயற்சிகளுக்கு உதவுவதற்காக கைபர் பக்துன்வா அரசு மீட்புக்குழுவை அமைத்து பாதிப்புக்கு உள்ளான பகுதிகளுக்கு அனுப்பியது 

பத்திரிகைகளில் இப்புயல்  "சிறிய-சூறாவளி" என பெயரிடப்பட்டிருந்தது. செயற்கைக்கோள் படம் (படம் ) மற்றும் வானிலை ஆய்வு தரவுகள்  இப்புயல் ஒரு இலேசான சூறாவளி அல்ல ஆனால் வெப்பச்சலனத்தினால் தோன்றிய நடுத்தர அளவு சூறாவளியின் வடிவம் என்று குறிப்பிடுகின்றன. இச்சூறாவளியால் இடி மின்னலுடன் கூடிய டொர்னாடோ அல்லது டெரெக்கோ எனப்படும் அதிவேக சுழல் காற்றை உருவாக்க முடியும் என்று பரிந்துரைத்தன.

முன்னதாக ஏற்பட்ட பூகம்பத்தில்  தப்பிப்பிழைத்தவர்களுக்கு உதவுவதற்காக   நேபாளத்திலிருந்து உதவிப்பொருட்களுடன் வரவிருந்த இரண்டு விமானங்களை பாக்கித்தான் இராணுவம் இரத்து செய்ய கட்டாயப்படுத்தியது .

## மேற்கோள்கள்

## புற இணைப்புகள்
* New York Times video coverage of storm
* OCHA's Flood Impact Update map of Pakistan, as of September 2015
* Balochistan Provincial Disaster Management Authority (PDMA)
* Ongoing world disasters monitored by ReliefWeb

பகுப்பு:பாக்கித்தானின் புவியியல்
பகுப்பு:2015 நிகழ்வுகள்
பாதோ மலை வாழிடம்

**பாதோ மலை வாழிடம்** (*Bado Hill Station*) பாக்கித்தானின் சிந்து மாகாணத்திலுள்ள தாது மாவட்டத்தில் அமைந்துள்ள ஒரு மலை வாழிடம் ஆகும். பாதோ யபால் மலை வாழிடம் என்ற பெயராலும் இவ்விடம் அறியப்படுகிறது. கிதார் மலைத்தொடரில் சேக்வானுக்கு வடமேற்கில் 65 கிலோமீட்டர் (40 மைல்) தொலைவில் கடல் மட்டத்திலிருந்து  3000 அடி உயரத்தில் (914 மீட்டர் உயரம்) பாதோ மலை வாழிடம் வாழிடம் அமைந்துள்ளது. அருமையான வானிலையும் கிர்தார் மலைத்தொடரின்  அழகிய பீடபூமிகள் மற்றும் மலைகளும் சூழ்ந்த இயற்கை எழில் கொஞ்சும் இடமாக இது அமைந்திருக்கிறது.. இயற்கையின் எழிலை விரும்புபவர்களுக்கு  இவ்விடம்  மிகவும் உகந்த இடமாகும்.
 
## மேற்கோள்கள்

பகுப்பு:பாக்கித்தானிலுள்ள மலைவாழிடங்கள்
இளயாங்குடி

**இளயாங்குடி**  ( *Elyankudi* )  இந்தியாவின் காரைக்கால் மாவட்டத்தில் உள்ள திருநள்ளாறு தாலுக்காவின் ஒரு வருவாய் கிராம் ஆகும்.  இது திருநள்ளாரின்  வடமேற்கு திசையில் அமைந்துள்ளது.

## மேற்கோள்கள்
​​* 

பகுப்பு:புதுச்சேரி புவியியல் தொடர்பான குறுங்கட்டுரைகள்
இராமப்பா ஏரி

**இராமப்பா ஏரி** (*Ramappa Lake*) இந்தியாவின் தெலுங்கானா மாநிலத்திலுள்ள வாராங்கல் மாவட்டத்தில் அமைந்துள்ளது. காக்கத்திய ஆட்சியாளர்களால் உருவாக்கப்பட்ட முதன்மையான நீர்த்தேக்கங்களில் இதுவும் ஒன்றாகும். ஒக்புரோ இராமப்பா ஏரி வாராங்கல் மாவட்டத்திலுள்ள ஐதராபாத்தில் அமைக்கப்பட்டுள்ளது.

## சுற்றுலாத் தலம்

இந்த ஏரிக்கரையில் ஒரு தியான மையம் அமைக்கலாம் என்று சுற்றுலாத்துறை பரிந்துரை செய்துள்ளது. 

## மேற்கோள்கள்

பகுப்பு:இந்திய செயற்கை ஏரிகள்
பகுப்பு:தெலங்காணா நீர்த்தேக்கங்கள்
பகீம் அஷ்ரப்

**பகீம் அஷ்ரப் (Faheem Ashraf** (; பிறப்பு: சனவரி 16, 1994) பாக்கித்தானியத் துடுப்பாட்ட வீரர். இடதுகை மட்டையாளரான இவர் வலதுகை மித வேகப் பந்துவீச்சாளரும் ஆவார். இவர் பாக்கித்தான் தேசிய அணி, *பசிலாபாத், ஹபிப் பேங்க் லிமிடெட், இச்லாமாபாத் யுனைடட், பஞ்சாப் அணி, சூயி வடக்கு கேஸ் பைப்லைன்ஸ் லிமிடட்* ஆகிய அணிகளுக்காகவும் உள்ளூர்ப் போட்டிகளில் விளையாடி வருகிறார். 2018-19 ஆண்டுகளுக்கான பாக்கிஸ்தான் துடுப்பாட்ட வாரியம் 33 வீரர்களை மத்திய ஒப்பந்த விருதுக்குத் தேர்வு செய்தது. அதில் இவரும் ஒருவர் ஆவார்..

## உள்ளூர்ப் போட்டிகள்
2013-14 ஆம் ஆண்டுகளில் விளையாடிய முதல் தரத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார்.  2016-17 ஆம் ஆண்டிற்கான *டிபார்ட்மெண்டல்* ஒருநாள் துடுப்பாட்டக் கோப்பைக்கான போட்டியில் 19 இலக்கினை வீழ்த்தி அதிக இலக்கினை வீழ்த்தியவர்கள் வரிசையில் முதலிடம் பிடித்தார். 2017 ஆம் ஆண்டில் நடைபெற்ற பாக்கித்தான் கோப்பைக்கான போட்டித் தொடரில் நான்கு போட்டியில் எட்டு இலக்குகளை வீழ்த்தி அதிக இலக்குகள் வீழ்த்தியவர்கள் வரிசையில் முதலிடம் பிடித்தார்.

## சர்வதேச போட்டிகள்
2017 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் இவருக்கு இடம் கிடைத்தது. ஆனால் விளையாடும் அணியில் வாய்ப்பு வழங்கப்படவில்லை. வாகையாளர் கோப்பை, 2017 தொடரில் வாய்ப்பு கிடைத்தது.

சூன் 12, 2017 இல் இலங்கைத் துடுப்பாட்ட அணிக்கு எதிரான ஒருநாள் போட்டியில் அறிமுகமானார். தனது முதல் போட்டியில் தினேஸ் சந்திமல் இலக்கினை முதல் இலக்காகக் கைப்பற்றினார். முன்னதாகப் பயிற்சிப் போட்டியில் வங்காளதேசத் துடுப்பாட்ட அணிக்கு எதிரான போட்டியில் 64 ஓட்டங்கள் எடுத்தார். இந்தப் போட்டியில் பாக்கித்தான் அணி 2 இலக்குகளால் வெற்றி பெற்றது..

2017 ஆம் ஆண்டில் நடைபெற்ற சுதந்திரக் கோப்பைத் தொடரில் விளையாடும் வாய்ப்பினைப் பெற்றார். செப்டம்பர் 12, 2017 இல் ஆத்திரேலிய லெவன் அணிக்கு எதிரான பன்னாட்டு இருபது20 போட்டியில் இவர் அறிமுகமானார்.

அக்டோபர் 27, 2017 இல் சேக் சையத் துடுப்பாட்ட அரங்கத்தில் இலங்கைத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் ஹேட்ரிக் இலக்கினை வீழ்த்தினார்.இதன்மூலம் பன்னாட்டு இருபது 20 போட்டியில் ஹேட்ரிக் இலக்கினை வீழ்த்திய முதல் பாக்கித்தானிய வீரர் மற்றும் ஆறாவது சர்வதேச வீரர் எனும் சாதனை படைத்தார்.

2018 ஆம் ஆண்டில் அயர்லாந்து மற்றும் இங்கிலாந்திற்கு பாக்கித்தான் அணி சுற்றுப் பயணம்செய்து விளையாடியது. ஏப்ரல் மாதத்தில் தேர்வுத் துடுப்பாட்ட அணிக்கான பாக்கித்தான் அனியில் இவருக்கு வாய்ப்பு கிடைத்தது. மே11, 2018 இல் அயர்லாந்து துடுப்பாட்ட அணிக்கான தேர்வுத் துடுப்பாட்டப் போட்டியில் இவர் அறிமுகமானார்.

சூலை ,2018 ஆம் ஆண்டில் புலவாயோ , குயீன்ஸ் ஸ்போர்ட்ஸ் கிளப் அரங்கத்தில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் முதல் முறையாக  ஐந்து இலக்குகளைக் கைப்பற்றினார். ஆகஸ்டு மாதத்தில் பாக்கித்தான் துடுப்பாட்ட வாரியம் இவருக்கு சிறந்த இளம் வீரருக்கான விருதினை வழங்கியது.

## சான்றுகள்


## வெளியிணைப்புகள்

* 
* 

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1994 பிறப்புகள்
பாக்கித்தானில் அமெரிக்க எதிர்ப்பு உணர்வு

**பாக்கித்தானில் அமெரிக்க எதிர்ப்பு உணர்வு** (*Anti-American sentiment in Pakistan*) அங்கு நிகழும் பொது ஆர்ப்பாட்டங்கள் மற்றும் அமெரிக்காவின் கொடியினை எரித்தல் போன்ற  செயல்பாடுகளில் வெளிப்படையாகத் தெரிகிறது . 2009 ஆம் ஆண்டில் மேற்கொள்ளப்பட்ட ஒரு கணக்கீட்டின் படி பாக்கித்தான்  இத்தகைய வெறுப்பு உணர்வை வலிமையாகக் கொண்ட நாடுகளில் ஒன்றாக இருந்தது. பாக்கித்தானில் நிலவும் அமெரிக்க எதிர்ப்பு உணர்வில் இனவாத அல்லது சமய சார்பற்ற விடயங்களைக் காட்டிலும் அரசியல் விரோதப் போக்குகள் அதிகமாக காணப்படுகின்றன் என்று ஆர்வெல் பரிசு பெற்ற அரசியல் எழுத்தாளர் அனடோல் லிவெனின் கருத்துகள் தெரிவிக்கின்றன. 

கலாச்சார பிரச்சினைகள் மற்றும் அமெரிக்க வெளியுறவுக் கொள்கை நடவடிக்கைகள் உள்ளிட்ட காரணங்கள் பொதுமக்களின் விரும்பப்படாத நிலைக்கு காரணங்களாகும். அமெரிக்க மக்களின் இசுலாமிய அவமதிப்பு போக்கு கலாச்சார பிரச்சினை குறையாக அறியப்படுகிறது . பாக்கித்தான் மண்ணில் அமெரிக்க இராணுவம் மேற்கொண்ட ஆளில்லா விமானத் தாக்குதல்கள் , ஒசாமா பின் லேடனைக் கொல்வதற்காக மேற்கொள்ளப்பட்ட நடவடிக்கைகள் , நேட்டோ இராணுவக் கூட்டணியின் 2011 ஆம் ஆண்டு பாக்கித்தானிய தாக்குதல், ரேமண்டு ஆலன் டேவிசு நிகழ்வு உள்ளிட்ட மத்தியப் புலானாய்வு முகமையின் நடவடிக்கைகள், 2010 பாக்கித்தான் வெள்ளப்பெருக்கின் போது அமெரிக்கா வெளிப்படுத்திய மனிதாபிமானமற்ற நடவடிக்கைகள் உள்ளிட்ட காரணங்கள்  இவ்வெறுப்புணர்விற்கான வெளியுறவுக் கொள்கை நடவடிக்கை காரணங்களாகும் .

2014 ஆம் ஆண்டு பெவ் ஆராய்ச்சி மையம் மேற்கொண்ட வாக்கெடுப்பின் படி 
59% பாகித்தானியர்கள் அமெரிக்காவை மிகவும் சாதகமற்றதாக அல்லது ஓரளவு சாதகமற்றதாக கருதினர் என்று 2014 ஆம் ஆண்டு பெவ் ஆராய்ச்சி மையம் மேற்கொண்ட கருத்துக்கணிப்பு தெரிவிக்கிறது. இவ்வெறுப்புணர்வு 2012 ஆம் ஆண்டில் 80% ஆக இருந்தது என்பது குறிப்பிடத்தகுந்தது.

## மேற்கோள்கள்

## புற இணைப்புகள்
* Anti-Americanism and Radicalization: A Case Study of Pakistan by Khuram Iqbal (2010)

பகுப்பு:பாக்கித்தான் அமெரிக்கா உறவுகள்
கிழக்கு பிளாண்டர்சு

**கிழக்கு பிளாண்டர்சு** (டச்சு மொழி: *Oost-Vlaanderen* , , ) பெல்ஜியம் நாட்டின் பிளாண்டர்சு மண்டலத்தில் உள்ள ஒரு மாகாணம் ஆகும். இதன் எல்லைகள் முறையே ( வடக்கில் இருந்து கடிகார முள் வலம் சுற்றாக) நெதர்லாந்து நாட்டுடன் மேலும் அன்ட்வெர்ப், பிளமிஸ் பிராபர்ன்ட், ஹாய்நட் மற்றும் மேற்கு பிளாண்டர்சு மாகாணங்களுடன் அமைந்துள்ளது.

## மேற்கோள்
பகுப்பு:பெல்ஜியத்தின் மாகாணங்கள்
அன்ட்வெர்ப்

**அன்ட்வெர்ப்** ( ) பெல்ஜியம் நாட்டின் பிளாண்டர்சு மண்டலத்தில் உள்ள வட எல்லை மாகாணம் ஆகும்.இதன் எல்லைகள் முறையே (வடக்கில் இருந்து கடிகார முள் வலம் சுற்றாக) நெதர்லாந்து நாட்டின் வட ப்ராபர்ன்ட் மாகாடத்துடன் மேலும் லிம்பர்க், பிளமிஸ் பிராபர்ன்ட் மற்றும் கிழக்கு பிளாண்டர்சு மாகாணங்களுடன் அமைந்துள்ளது. இதன் தலைநகரம் ஆண்ட்வெர்ப் ஆகும்.

## மேற்கோள்
* Steve Heylen, Bart De Nil, Bart D’hondt, Sophie Gyselinck, Hanne Van Herck en Donald Weber, *Geschiedenis van de provincie Antwerpen. Een politieke biografie*, Antwerpen, Provinciebestuur Antwerpen, 2005, 2 Volumes

## மேற்கோள்கள்

பகுப்பு:பெல்ஜியத்தின் மாகாணங்கள்
லிம்பர்க்

**லிம்பர்க்** (, ; இடச்சு and Limburgish: *Limburg*; ) பெல்ஜியம் நாட்டின் பிளாண்டர்சு மண்டலத்தில் உள்ள கிழக்கு எல்லை மாகாணம் ஆகும். பிளாண்டர்சு மண்டலத்தில் உள்ள இந்த ஐந்து மாகாணங்கள் டச்சு மொழி பேசும் பகுதியாகும்.

## மேற்கோள்கள்

## மேற்கோள்
*in 1901, black coal was discovered in the Kempens steenkoolbekken; six mines closed between 1987 and 1992
பகுப்பு:பெல்ஜியத்தின் மாகாணங்கள்
பிளமிஸ் பிராபர்ன்ட்

**பிளமிஸ் பிராபர்ன்ட்** ( , ) பெல்ஜியம் நாட்டின் பிளாண்டர்சு மண்டலத்தில் உள்ள ஒரு மாகாணம் ஆகும். பிளாண்டர்சு மண்டலத்தில் உள்ள இந்த ஐந்து மாகாணங்கள் டச்சு மொழி பேசும் பகுதியாகும். இதன் எல்லைகள் முறையே (வடக்கில் இருந்து கடிகார முள் வலம் சுற்றாக) அன்ட்வெர்ப்,
லிம்பர்க், லீகி, வல்லோனியா பிராபர்ன்ட், ஹாய்நட் மற்றும் கிழக்கு பிளாண்டர்சு மாகாணங்களுடன் அமைந்துள்ளது. இதன் தலைநகரம் லியூவன் ஆகும். பிளமிஸ் பிராபர்ன்ட்  மாகாணம் பிரசெல்சு தலைநகர மண்டலத்தை சுற்றி அமைந்துள்ளது.

## மேற்கோள்
பகுப்பு:பெல்ஜியத்தின் மாகாணங்கள்
மேற்கு பிளாண்டர்சு

மேற்கு பிளாண்டர்சு ( ; வட விளமிய மொழி: *West Vloandern*; பிரெஞ்சு மொழி: *(Province de) Flandre-Occidentale*; இடாய்ச்சு மொழி: *Westflandern*) பெல்ஜியம் நாட்டின் பிளாண்டர்சு மண்டலத்தில் உள்ள மேற்கு எல்லை மாகாணம் ஆகும்.பெல்ஜியத்தின் இதுவே கடற்புர மாகாணம் ஆகும். இதன் வடக்கு முகமாக வடகடல் அமைந்துள்ளது. வட கிழக்கே நெதர்லாந்து நாட்டுடன் எல்லைப்பகுதியை கொண்டது. கிழக்கே கிழக்கு பிளாண்டர்சு மாகாணம் அமைந்துள்ளது. வல்லோனியா மண்டலத்தில் உள்ள மாகாணமான ஹாய்நட் தென்கிழக்கே அமைந்துள்ளது. மேற்கு பிளாண்டர்சு மாகாணம் மேற்கே பிரான்சு நாட்டுடன் தன் எல்லையைக் கொண்டுள்ளது. இதன் தலைநகரம் புருக்கிஸ் ஆகும்.

## மேற்கோள்கள்
பகுப்பு:பெல்ஜியத்தின் மாகாணங்கள்
இணைவு (வானியல்)

வானியலில் **இணைவு** (syzygy) என்பது ஈர்ப்புவிசை காரணமாக மூன்று அல்லது அதற்கும் மேற்பட்ட வானியல் பொருட்கள் கிட்டத்தட்ட ஒரே நேர்க்கோட்டில் வருவதைக் குறிக்கும் சொல்லாகும்.

## கண்ணோட்டம்
இச்சொல் பெரும்பாலும் கதிரவன், புவி மற்றும் சந்திப்பு அல்லது எதிர்வு நிலையில் இருக்கும் நிலவு அல்லது ஒரு கோள் ஆகிய மூன்றையும் குறிக்கப் பயன்படுகிறது. மறைவு மற்றும் கடப்பு நிகழ்வது போல் கதிரவ மற்றும் நிலவு மறைப்புகளும் இணைவின் போது நிகழ்கின்றன. இப்பெயர் பெரும்பாலும் கதிரவன் மற்றும் நிலவு ஆகிய இரண்டும் சந்திப்பு (புதுநிலவு) அல்லது எதிர்வு (முழுநிலவு) நிலையில் இருப்பதைக் குறிக்கவே பயன்படுத்தப்படுகிறது.

சூன் 3, 2014 அன்று செவ்வாயில் இருந்த கியூரியோசிட்டி தரையுளவி புதன் கோள் கதிரவனை கடந்து செல்வதைக் கண்டது. இதுவே புவியைத் தவிர்த்து மற்றொரு வான்பொருளில் முதன்முறையாகக் காணப்பட்ட கோள் கடப்பு என்பது குறிப்பிடத்தக்கது.

## நிகழ்வுகள்
* மறைப்பு- ஒரு பெரிய பொருள் சிறிய பொருள் முன்பு கடந்து செல்லும் போது ஏற்படுகிறது.
* கடப்பு-  ஒரு சிறிய பொருள் பெரிய பொருள் முன்பு கடந்து செல்லும் போது ஏற்படுகிறது. இது வழக்கமாக நடைபெறும் போது  இரண்டாம் மறைப்பு என்றும் அழைக்கப்படுகிறது.
* ஒளி மறைப்பு- ஒரு பொருள் முழுமையாக அல்லது பகுதியாக ஒருவரின் பார்வையில் இருந்து மறைக்கப்படும் போது ஏற்படுகிறது. இது கதிரவ மறைப்பு போன்று ஒரு மறைவு மூலமாகவோ அல்லது நிலவு மறைப்பு போன்று மற்றொரு பொருளின் நிழலில் கடந்து செல்வதன் மூலமாகவோ ஏற்படுகிறது.

## மேற்கோள்கள்

பகுப்பு:வானியற்பியல்

பகுப்பு:வானியல் நிகழ்வுகள்
பகுப்பு:காணொளிக் கோப்பு உள்ள கட்டுரைகள்
கதிரியக்க சிகிச்சை மற்றும் அணுசக்தி மருத்துவ நிறுவனம்

**கதிரியக்க சிகிச்சை மற்றும் அணுசக்தி மருத்துவ நிறுவனம்** ( *Institute of Radiotherapy and Nuclear Medicine*) பாக்கித்தான் நாட்டிலுள்ள கைபர் பக்துன்வா மாகாணத்தின் தலைநகரமான பெசாவரில் அமைந்துள்ள கைபர் மருத்துவக் கல்லூரியில் இந்நிறுவனம் உள்ளது. பாக்கித்தான் அணுக்கரு ஆற்றல் ஆணையம் நடத்தும் 18 புற்றுநோய் மருத்துவமனைகளில் இதுவும் ஒன்றாகும். பாக்கித்தானின் சுகாதாரத் துறையை மேம்படுத்துவதற்காக அணுசக்தி தொழில்நுட்பத்தை பயன்படுத்துவதற்கு பாக்கித்தான் அணுக்கரு ஆற்றல் முகமை முன்னுரிமை அளித்து வருகிறது. 

அணுக்கரு மருத்துவம், புற்றுநோயியல் மற்றும் கதிரியக்க சிகிச்சை நிறுவனத்தைச் சேர்ந்த நோயாளிகளுக்கு இலவசமாக அல்லது சலுகைக் கட்டணத்தில் சிகிச்சை அளிக்க இங்கு முன்னுரிமை அளிக்கப்படுகிறது. தேசிய புற்றுநோய் விழிப்புணர்வு மற்றும் புற்றுநோயிலிருந்து பாதுகாத்தல் திட்டத்தின் ஒரு பகுதியாக இந்நடவடிக்கை கருதப்படுகிறது . 

கதிரியக்க சிகிச்சை மற்றும் அணுசக்தி மருத்துவ நிறுவனம் 1975 ஆம் ஆண்டு நிறுவப்பட்டது. கைபர் பக்துன்வா மாகாணத்தில் நிறுவப்பட்ட முதலாவது மற்றும் மிகப்பெரிய மருத்துவ நிறுவனம் இதுவே ஆகும் . புற்றுநோயாளிகளைக் கண்டறிதல் மற்றும் முழுமையாகச்  சிகிச்சை அளித்து குணப்படுத்துதல்  மற்றும் கட்டுப்படுத்துதால் இந்நிறுவனத்தின் நோக்கமாகும். புற்றுநோய் சிகிச்சை மற்றும் கட்டுப்பாடு குறித்த  கருத்தரங்குகள், பட்டறைகளை ஏற்பாடு செய்து இந்நோய் தொடர்பான விழிப்புணர்வையும் இந்நிறுவனம் செய்துவருகிறது. ஆப்கானிசுத்தானிலிருந்து வருகை தரும் நோயாளிகள் உட்பட கைபர் பக்துன்வா மாகாணம் மற்றும் இதைச்சுற்றியுள்ள பகுதிகளில் இருந்து வரும் நோயாளிகளென ஆண்டுக்கு 53000 பேருக்கு இந்நிறுவனத்தில் சிகிச்சையளிக்கப்படுகிறது. 
பாக்கித்தான் அணுசக்தி முகமையின் ஆதரவின் கீழ் செயல்படும் 5 ஆவது நிறுவனம் கதிரியக்க சிகிச்சை மற்றும் அணுசக்தி மருத்துவ நிறுவனம் ஆகும் பின்வரும் அலகுகள் இந்நிறுவனத்தில் இயங்குகின்றன. 

கதிரியக்க சிகிச்சைப்  பிரிவு
அணுக்கரு மருத்துவப் பிரிவு
புற்று நோய்க்குறியியல் பிரிவு
புற்றுநோய் பராமரிப்புப் பிரிவு

## மேற்கோள்கள்

பகுப்பு:பாக்கித்தானிய மருத்துவமனைகள்
எர்ரக்கம்மாள்

**எர்ரக்கம்மாள்** என்பவர் நாட்டுபுறப் பெண் தெய்வங்களில்  ஒருவராவார். சிவனுடைய மனைவியாகிய பார்வதி தேவியின் அவதாரமாக இந்த தெய்வம் கருதப்படுகிறது. பல்வேறு சமுதாயங்கள் இவரை குலதெய்வமாகக் கொண்டுள்ளனர். இவர்தொட்டியர் குடியில் பிறந்ததாக நம்பப்படுகிறது. ஏவல், பில்லிசூனியம் கட்டுகளை உடைத்து எரியும் சக்திகொண்டதாக நம்பப்படுகிறது. விருதுநகர் மாவட்டம் அருப்புகோட்டை அருகே உள்ள பந்தல்குடி மற்றும் திண்டுக்கல் மாவட்டம் வத்தலகுண்டு அருகே உள்ள சந்தையூர், நாமக்கல் மாவட்டம் சேந்தமங்கலம் அருகே ராசிபுரம் செல்லும் வழியில் ஐந்து கி.மீ. தூரத்தில் குப்பநாயக்கனூர் ஆகிய இடங்களில் இந்த தெய்வத்துக்கு பூர்வீகமான கோயில்கள் உள்ளன.

எரக்கொற்றி என்ற பெயரில் கேரளத்திலும் வழிபடப்படுகிறது.பாலைநில மக்கள் வழிபட்டு வந்த கொற்றவை என்ற வழிபாட்டின் தொடர்ச்சியாக இதை கொள்ளலாம்.

## ஆதாரம்

பகுப்பு:இந்து பெண் தெய்வங்கள்
பகுப்பு:தமிழர் நாட்டுப்புறத் தெய்வங்கள்
பகுப்பு:பார்வதியின் வடிவங்கள்
ராஹத் அலி

**ராஹத் அலி (Rahat Ali (; பிறப்பு: செப்டம்பர் 12, 1988)**  பாக்கித்தான் துடுப்பாட்ட அணி வீரர் ஆவார்.இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் இடதுகை மித வேகப் பந்து வீச்சாளர் ஆவார். இவர் *கான் ஆய்வக அணி, முல்தான் கோட்டப் பகுதி அணி, 19 வயதிற்கு உட்பட்ட முல்தான் அணி, முல்தான் டைகர்ஸ், குவெத்தா கிளாடியேட்டர்ஸ், மற்றும் சூயி வடக்கு காச் பைப்லைன்ஸ் லிமிடட்* ஆகிய   அணிகளுக்காக உள்ளூர்ப் போட்டிகளில் விளையாடி வருகிறார். 2012 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். பெப்ரவரி 1, 2013 இல் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமனார். 140 கி.மீ வேகத்தில் பந்துவீசும் திறன் கொண்ட இவர் பந்தை சுழலச் செய்து வீசுவதில் சிறந்தவராகக் கருதப்படுகிறார். தனது கல்லூரிக் காலத்தில் முல்தான் துடுப்பாட்டச் சங்கத்திற்காக விளையாடினார். ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.

## சர்வதேச போட்டிகள்

### தேர்வுத் துடுப்பாட்டம்

2013  ஆம்  ஆண்டில்  பாக்கித்தான் துடுப்பாட்ட அணி  தென்னாப்பிரிக்காவில் சுற்றுப்பயணம் செய்து விளையாடியது. பெப்ரவரி 1,  இல் ஜோகானஸ்பேர்ககில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 14 ஓவர்கள் வீசி 56 ஓட்டங்களை விட்டுக் கொடுத்தார். ஆனால், இலக்கினைக் கைப்பற்றவில்லை.  பின் மட்டையாட்டத்தில்  முதல் ஆட்டப் பகுதியில் 6 பந்துகளைச் சந்தித்த இவர் ஓட்டங்கள் எதுவும் எடுக்காமல் டேல் ஸ்டெய்ன் பந்துவீச்சில் ஆட்டமிழந்தார்.  இரண்டாவது ஆட்டப்பகுதியில் 9 பந்துகளில் 3 ஓட்டங்கள் எடுத்து இறுதிவரை ஆட்டமிழக்காமல் இருந்தார். தென்னாப்பிரிக்க அணி 211 ஓட்டங்களில் வெற்றி பெற்றது.

2018 ஆம்  ஆண்டில் பாக்கித்தான் துடுப்பாட்ட அணி  அயர்லாந்து, இங்கிலாந்து மற்றும் இசுக்கொட்லாந்து ஆகிய நாடுகளில் சுற்றுப்பயணம் செய்து விளையாடியது. மே 11  இல் டப்ளனில் நடைபெற்ற போட்டியின் தேர்வுத் துடுப்பாட்டப் போட்டியின் முதல் ஆட்டப் பகுதியில் 7 ஓவர்கள் வீசி 18 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இரன்டாவது ஆட்டப் பகுதியில் 23 ஓவர்கள் வீசி 75 ஓட்டங்களை விட்டுக் கொடுத்தார். இதில்3 ஓவர்களை மெய்டனாக வீசினார்.   பின் மட்டையாட்டத்தில்  முதல் ஆட்டப் பகுதியில் 6 பந்துகளில் ஓட்டங்கள் எடுக்காமல் இறுதிவரை ஆட்டமிழக்காமல் இருந்தார். பாக்கித்தான்  அணி 5 இலக்குகளால்  வெற்றி பெற்றது.

### ஒருநாள் போட்டிகள்
2012 ஆம்  ஆண்டில்  பாக்கித்தான் துடுப்பாட்ட அணி இலங்கையில் சுற்றுப்பயணம் செய்து விளையாடியது. சூன் 9 இல் கண்டியில் நடைபெற்ற இரண்டாவது ஒருநாள்  போட்டியில் இவர் அறிமுகமானார். அந்தப் போட்டியில் 9 பந்துகளில் இறுதிவரை ஆட்டமிழக்காமல் 1 ஓட்டங்கள் எடுத்தார்.பின் பந்துவீச்சில் 4 ஓவர்கள் வீசி 34 ஓட்டங்களை விட்டுக் கொடுத்தார். ஆனால்  இலக்கினைக் கைப்பற்றவில்லை. இந்தப் போட்டியில் இலங்கை அணி 76 ஓட்டங்களால் வெற்றி பெற்றது.

## சான்றுகள்


## வெளியிணைப்புகள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1988 பிறப்புகள்
அம்பைட்டு

**அம்பைட்டு** (*Umbite*) என்பது (K2(Zr,Ti)Si3O9•H2O)   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சிர்க்கோனோசிலிக்கேட்டு வகைக் கணிமமான இது வடக்கு உருசியாவில் கிடைக்கிறது. இலேக் அம்போசெரோ என்பவர் கண்டறிந்த காரணத்தால் இக்கனிமத்திற்கு அம்பைட்டு என்ற பெயர் சூட்டப்பட்டது. உருசியாவின் உவுவோனெமியோக் ஆற்றுச்சமவெளி, கைபினை மலைகள், கோலா தீபகற்பம், வடக்குப்பகுதி மூர்மேன்சுகயா ஓப்லாசுட்டு போன்ற பகுதிகளில் இக்கனிமத்தின் அமைவிடங்கள் உள்ளன. பன்னாட்டு கனிமவியல் சங்கம் Umb என்ற குறியீட்டால் அம்பைட்டு கனிமத்தைக் குறிப்பிடுகிறது.

## மேற்கோள்கள்

பகுப்பு:சிலிக்கேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
ஷர்ஜீல் கான்

**ஷர்ஜீல் கான் (Sharjeel Khan** (; பிறப்பு:ஆகஸ்டு 14, 1989 ஐதராபாத் ,சிந்து மாகாணம் ) பாக்கித்தான் துடுப்பாட்ட அணி வீரர் ஆவார். இவர் துடுப்பாட்ட சூதாட்டத்தில் ஈடுபட்டதால் இவருக்கு ஐந்து ஆண்டுகள் விளையாடத் தடை விதிக்கப்பட்டது.இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் இடதுகை மித வேகப் பந்து வீச்சாளர் ஆவார். இவர் *ஐதராபாத்து (பாக்கித்தான்) ஹாக்ஸ், இஸ்லாமாபாத் யுனைட்டட், பாகித்தான் அ அணி, 19 வயதிற்கு உட்பட்ட பாகித்தான் அணி, தெ ரெஸ்ட், யுனைட்டட் பாங்க் லிமிடட், மற்றும் சராய் தராகியாத்தி பாங்க் லிமிடட்* ஆகிய   அணிகளுக்காக உள்ளூர்ப் போட்டிகளில் விளையாடி வருகிறார். துவக்க வீரரான இவர் 2010 ஆசிய விளையாட்டுப் போட்டிகளில் வெண்கலம் வென்ற பாக்கித்தான் அணியில் இடம்பெற்றார். 2013 ஆம் ஆண்டில் ஆப்கானித்தான் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார்.  அதே ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானர். அந்தப் போட்டியில் 61 பந்துகளில் 61 ஓட்டங்கள் எடுத்தார். 2016 ஐசிசி உலக இருபது20 போட்டியில் அதிக ஓட்டங்களடித்த பாக்கித்தான் வீரர்கள் வரிசையில் முதலிடம் பிடித்தார்.  2017 ஆம் ஆண்டில் பாக்கித்தான் சூப்பர் லீக்கில் சூதாட்டத்தில் ஈடுபட்டதால் இவருக்கு ஐந்தாண்டுகள் தடை விதிக்கப்பட்டது.

### 2016 பாக்கித்தான் சூப்பர் லீக்
2016 ஆம் ஆண்டில் நடைபெற்ற பாக்கித்தான் சூப்பர் லீக் தொடரில் இஸ்லாமாபாத் யுனைட்டட் அணிக்காக இவர் விளையாடினார். இந்தப் போட்டியில் பலம் வாய்ந்ததாகக் கருதக்கூடிய பேஷ்வர் ஷல்மி அணிக்கு எதிராக நூறு ஓட்டங்களை அடித்தார். அந்தத் தொடரில் அடிக்கப்பட்ட முதல் நூறு ஓட்டங்கள் இதுவாகும். 62 பந்துகளில் இவர் 117 ஓட்டங்கள் எடுத்து அனியின் வெற்றிக்கு உதவினார். மேலும் இறுதிப் போட்டியில் *குவெத்தா கிளாடியேட்டர்ஸ்* அணிக்கு எதிரான இறுதிப்போட்டியில் 6 இலக்குகளில் இஸ்லாமாபாத் அணி வெற்றி பெற்றது. இந்தத் தொடரில் 300 ஓட்டங்களை 149.25 எனும் சராசரியோடு எடுத்தார். இந்தத் தொடரில் அதிக ஓட்டங்கள் எடுத்த வீரர்கள் வரிசையில் உமர் அக்மல் மற்றும் இரவி போபரா ஆகியோருக்கு அடுத்தபடியாக மூன்றாம் இடம்பிடித்தார்.

## அயர்லாந்து (2016)
2016 ஆம் ஆண்டில் ஆகஸ்டு, 18 இல் அயர்லாந்துத் துடுப்பாட்ட அணிக்கு எதிரான போட்டியில் தனது முதல் நூறு ஓட்டங்களைப் பதிவு செய்தார். 34 பந்துகளில் ஐம்பது ஓட்டங்களையும் 61 பந்துகளில் நூறு ஓட்டங்களையும் பதிவு செய்தார். இதன் மூலம் அதிக ஓட்டங்கள் அடித்த பாக்கித்தான் வீரர்கள் வரிசையில்ஃபகார் சமான் (210*) சாயிட் அன்வர் (194) மற்றும் இம்ரான நசீர் (160) ஆகியோருக்கு அடுத்தபடியாக நான்காவது அதிகபட்ச ஓட்டம்  எடுத்தவர் எனும் சாதனை படைத்தார். இந்தப் போட்டியில் 150 ஓட்டங்கள் அடித்தார். இதன்மூலம் குறைந்த பந்துகளில் 150 ஓட்டங்கள் அடித்த வீரர்கள் வரிசையில் ஏ பி டி வில்லியர்ஸ் மற்றும் ஷேன் வாட்சன் ஆகியோருக்கு அடுத்தபடியாக மூன்றாம் இடம் பிடித்து சாதனை படைத்தார்.

## சான்றுகள்


## வெளியிணைப்புகள்

* கிரிக் இன்ஃபோ 
* ஆசியக் கிண்னம் ,2018 

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1985 பிறப்புகள்
விருத்தாக்ஷத்திரன்

**விருத்தாக்ஷத்திரன்** என்பர் மகாபாரதத்தில் வரும் ஒரு கதாபாத்திரத்தின் பெயர் துரியோதனனின் தங்கையாகிய துச்சலையின் மாமனார் இந்த
விருத்தாக்ஷத்திரன் பாரத போரில் புகழ்மிக்க ஜயத்திரதன் என்னும் வீரனின் தந்தையும் ஆவார்.

அர்ஜூனனால் தனது மகன் ஜயத்திரதனின் தலை துண்டிக்கப்பட்டு இறப்பான் என்பதை அறிந்த இவர் காட்டில் சென்று தவம் இயற்றி அதைை முறியடிக்க முயற்சி செய்தார் ஆனால் இது கிருஷ்ணனின் சூழ்ச்சியால் முறியடிக்கப்பட்டது.
 
## விருத்தாக்ஷத்திரன் தவம்
ஜெயத்ரதனின் தலையைை யார் கீழேே தள்ளுகிறார்கள் அவர்கள் தலை அடுத்த கணமே வெடித்து இறக்க வேண்டும் என்னும் வினோதமான வரத்தை பெற்றான்.
கிருஷ்ணனின் முறியடிப்பு மகன் இறந்த சோகத்தால். அர்ஜுனன் தற்கொலை செய்து கொள்ளும் சூழல் உருவானது தனக்கு எமனாக வந்த அர்ஜுனன் சாக போவதை ஜெயத்ரதன் காண வந்தான் அந்த சமயத்தை பயன்படுத்திக்கொண்டு அர்ஜுனனை அவன் தலையை துண்டிக்க செய்தான் கிருஷ்ணன். துண்டிக்கப்பட்ட தலை சந்தியாவந்தனம் செய்து கொண்டிருந்த விருத்த திறன் மடியில் போய் விழும்படி செய்தான் அர்ஜுனன் கண்மூடி அமர்ந்திருந்த அவன் மடியில் வந்து விழுவது என்னவென்று அறியாத அனிச்சைச் செயலாய் அதை கீழே தள்ளினான் உடனே தலை கீழே விழுந்தது தலையை கீழே தள்ளி அவன் தலை வெடித்து இறக்கவேண்டும் என்னும் வர 
உள்ளதால் தானே தலை சிதறி இறந்தான்.

பகுப்பு:மகாபாரதக் கதை மாந்தர்கள்
வல்லோனியா பிராபர்ன்ட்

**வல்லோனியா ப்ராபர்ன்ட்** (, டச்சு: )  பெல்ஜியம் நாட்டின் வல்லோனியா மண்டலத்தில் உள்ள ஒரு மாகாணம் ஆகும். இதன் எல்லைகள் முறையே (வடக்கில் இருந்து கடிகார முள் வலம் சுற்றாக) பிளமிஸ் பிராபர்ன்ட்,  லீகி, நாமுர் மற்றும் ஹாய்நட் மாகாணங்களுடன் அமைந்துள்ளது.

## மேற்கோள்கள்

## மேற்கோள்
*Louis de Haynin, Histoire générale des guerres de Savoie, de Bohême, du Palatinat et des Pays-Bas 1616-1627 par le seigneur Du Cornet, Gentilhomme belgeois, avec une introduction et des notes par A.L.P. de Robaulx de Soumoy, Bruxelles, 1868, First published in 1628, pp. 6-7. French: La Belge selon qu'elle est, pour le présent, est un grand pays entre la France, l'Allemagne, et la mer Océane […] Elle se my-partit ordinairement en deux régions presque esgalles, c'est à scavoir en belge wallonne et belge allemande ou flamande, selon aucuns. La Wallonne a pour provinces l'Artois, Lille Douay et Orchies autrement dite Flandre gauloise ou walonne: Cambresis, Tournesis, Haynaut et l'Estat de Valencennes, Namur, Lothier ou Brabant wallon, Luxembourgues et Prince-Bishopric of Liège.
பகுப்பு:பெல்ஜியத்தின் மாகாணங்கள்
ஹாய்நட்

**ஹாய்நட்** (, ; , ) பெல்ஜியம் நாட்டின் வல்லோனியா மண்டலத்தில் உள்ள ஒரு மாகாணம் ஆகும். இதன் எல்லைகள் முறையே (வடக்கில் இருந்து கடிகார முள் வலம் சுற்றாக) மேற்கு பிளாண்டர்சு, கிழக்கு பிளாண்டர்சு, [பிளமிஸ் பிராபர்ன்ட்],  [வல்லோனியா பிராபர்ன்ட்,நாமுர் மற்றும் மாகாணங்களுடன் அமைந்துள்ளது. தெற்கே பிரான்சு நாட்டுடன் தன் எல்லையை கொண்டுள்ளது.

## மேற்கோள்கள்

## மேற்கோள்
* ஹாய்நட்
பகுப்பு:பெல்ஜியத்தின் மாகாணங்கள்
லீகி

**லீகி** (; ; , ; , )  பெல்ஜியம் நாட்டின் வல்லோனியா மண்டலத்தில் உள்ள கிழக்கு எல்லை புற மாகாணம் ஆகும். இதன் எல்லைகள் முறையே (வடக்கில் இருந்து கடிகார முள் வலம் சுற்றாக)  நெதர்லாந்து, ஜெர்மனி, லக்சம்பர்க் நாடுகளுடனும் லக்சம்பர்க் (பெல்ஜியம்), நாமுர், வல்லோனியா பிராபர்ன்ட், பிளமிஸ் பிராபர்ன்ட் மற்றும் லிம்பர்க் முதலிய பெல்ஜியம் நாட்டின் மாகாணங்களுடன் கொண்டுள்ளது.

## மேற்கோள்கள்

## மேற்கோள்
பகுப்பு:பெல்ஜியத்தின் மாகாணங்கள்
நாமுர்

**நாமுர்** (இடச்சு: ) பெல்ஜியம் நாட்டின் வல்லோனியா மண்டலத்தில் உள்ள ஒரு மாகாணம் ஆகும். இதன் எல்லைகள் முறையே (மேற்கில் இருந்து கடிகார முள் வலம் சுற்றாக) ஹாய்நட், வல்லோனியா பிராபர்ன்ட், லீகி, லக்சம்பர்க் (பெல்ஜியம்) முதலிய பெல்ஜியம் நாட்டின் மாகாணங்களுடனும் பிரான்சு நாட்டுடனும் கொண்டது. இதன் தலைநகரம் நாமுர் ஆகும்.

## மேற்கோள்
பகுப்பு:பெல்ஜியத்தின் மாகாணங்கள்
மானசு ஆறு

**மானசு ஆறு** (The Manas River) (Pron: ˈmʌnəs; பூடானிய மொழியில் ட்ராங்மே ச்சு; சீன மொழியில் நியாம்ஜங்) என்பது இமயமலையின் அடிவாரத்தில், இந்திய பூடான் எல்லைப்புறத்தில் பாய்கின்ற ஒரு ஆறு ஆகும். இந்து தொன்மவியலில் ஒரு பாம்பு தெய்வமான மானசா தேவி என்ற பெயரில் இந்த ஆறு அழைக்கப்படுகிறது. பூடானில் காணப்படும் நான்கு மிகப்பெரிய ஆறுகளின் அமைப்பில் முக்கியமான ஆற்றமைப்பு இதுவேயாகும். மற்ற மூன்று ஆற்றுச் சமவெளிகளாவன ஆமோ சு அல்லது டோர்சா ஆறு, வோங் சு அல்லது ராய்டாக் ஆறு, மோ சு அல்லது சங்கோசு ஆறு ஆகியவை அடங்கும். இந்தியாவில் மேற்கு அசாமில் இது மீண்டும் வழிமாறுவதற்கு முன்பாக மற்ற மூன்று முக்கிய நீரோட்ட அமைப்புகளுடன் சந்திக்கிறது.  இந்த ஆற்றின் மொத்த நீளமானது 376 கிலோமீட்டர் (234 மைல்கள்) ஆகும். இந்த ஆறு பூட்டானில் 272 கிலோமீட்டர்கள் (169 மைல்கள்) மற்றும் ஜோகிகோபா எனுமிடத்தில், பிரம்மபுத்திரா ஆற்றினை சந்திப்பதற்கு முன்பாக அசாமில் 104 கிலோ மீட்டர்கள் (65 மைல்கள்) தொலைவும் பயணிக்கிறது.  மானசு ஆற்றின் மற்றுமொரு முக்கிய துணை நதியான ஆய் ஆறு அசாமில், பாங்பாரி எனுமிடத்தில் சந்திக்கிறது..

இந்த ஆற்றுப்பள்ளத்தாக்கானது, இரண்டு முக்கிய சேமக் காடுகளான இராயல் மானசு தேசியப் பூங்கா (43,854 ஹெக்டேர்கள் அல்லது 108,370 ஏக்கர்கள்) பரப்பளவைக் கொண்டதாகும். இந்த வனப்பகுதி 1966 ஆம் ஆண்டில் பாதுகாக்கப்பட்ட வனப்பகுதியாக அறிவிக்கப்பட்டது. இதனை அடுத்துள்ள மானசு தேசியப் பூங்கா(391,000 ஹெக்டேர்கள் அல்லது 9,70,000 ஏக்கர்கள்) கொண்டது 1955 ஆம் ஆண்டில் இன்னும் ஒரு 95,000 ஹெக்டேர்கள் அல்லது 230,000 ஏக்கர்கள் அளவிற்கு புலிகள் பாதுகாப்புத் திட்டப் பகுதி, யானைகள் காப்பகம், உயிரியக் காப்பகம் ஆகியவற்றை உள்ளடக்கிய வனப்பகுதியாக விரிவாக்கம் செய்யப்பட்டது.  இந்த தேசியப் பூங்கா ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலக பாரம்பரியக் களமாக 1985 டிசம்பரில் அறிவிக்கப்பட்டது.

## புவியியல்
மானசு ஆறு கிழக்கு பூட்டானிலும், வடகிழக்கு இந்தியாவிலும் மொத்தமாக 41,350 சதுர கிலோமீட்டர் (15,970 சதுர மைல்கள்) அளவிற்கு வடிநிலப் பரப்பைக் கொண்டுள்ளது. இதன் முக்கிய மூன்று கிளை நதிகளாவன: டிராங்க்மே சு, மாங்டே சு, மற்றும் பும்தாங் சு ஆகியவையாகும். டோங்சா பள்ளத்தாக்கு மற்றும் பும்தாங் பள்ளத்தாக்கு ஆகியவையும் இதன் வடிநிலப்பகுதிகளில் உள்ளடங்குகின்றன. பூட்டான் நாட்டின் எல்லைப் பகுதிகளில் உள்ளடங்குகிற 18,300 சதுர கிலோமீட்டர் பகுதியானது கீழ்க்கண்ட புவியியல் ஆயங்களுக்குள்ளாக  அமைந்துள்ளன. இந்த ஆற்றின் முக்கியப் பகுதியானது, இந்தியாவில், அருணாச்சலப் பிரதேசத்தின் வடமேற்கு மூலையில் உள்ள பம்லா கனவாய் அருகிலே நுழைவதற்கு முன்னதாக தெற்கு திபெத் பகுதியில் உயர்ந்து காணப்படுகிறது.

இந்த ஆறானது, பூட்டானில் உட்புற அல்லது தாழ்வான இமயமலைப் பகுதி மற்றும் V-வடிவ மலையிடுக்கு ஆகியவற்றின் ஊடாக தென் மேற்கு திசையில் பாய்ந்து பிறகு இந்தியாவில் அசாம் பகுதியில் இமயமலையின் தெற்கு மத்திய அடிவாரப் பகுதியில் பாய்கிறது. பள்ளத்தாக்குப் பகுதியானது மலையடிவாரத்தில் தொடங்குகிறது; பள்ளத்தாக்கின் தொடக்கமானது சதுப்பு நிலப்பகுதியால் குறிக்கப்படுகுிறது. உயரத்தில் உள்ள வடிநிலப்பகுதியானது பனிகளால் சூழப்பட்டவையாகவும், மத்திய மற்றும் தாழ் வடிநிலப்பகுதியானது அடர்ந்த வனப்பகுதியாகவும் உள்ளது.

## மேற்கோள்கள்

பகுப்பு:அசாம் ஆறுகள்
கண்ணும் கண்ணும் கொள்ளையடித்தால்

***கண்ணும் கண்ணும் கொள்ளையடித்தால்*** ( *Kannum Kannum Kollaiyadithaal* ) என்பது 2020 ஆம் ஆண்டு தமிழ் மொழியில் வெளியான காதல் நகைச்சுவை திருட்டை அடிப்படையாகக் கொண்ட திரைப்படமாகும். இப்படத்தை தேசிங்கு பெரியசாமி எழுதி இயக்கியுள்ளார். இத்திரைப்படத்தில் துல்கர் சல்மான், ரிது வர்மா ஆகியோருடன் இரக்சன், நிரஞ்சனி அகத்தியன் இருவரும் நடிகராக அறிமுகமானார்கள். இப்படம் 28 பிப்ரவரி 2020 அன்று வெளியிடப்பட்டது. இப்படம் திரையரங்க வசூலில் வெற்றி பெற்றது.

## நடிகர்கள்

* சித்தார்த் என்கிற சித்துவாக  துல்கர் சல்மான் 
* கனிமொழி/மீரா/மதுமிதா/இஷ்டா/ ஜெசி ரிது வர்மா 
* காளீஸ் என்கிற காளீசுவரமூர்த்தியாக இரக்சன் 
* தேன்மொழி/சிரேயா/ வர்சாவாக நிரஞ்சனி அகத்தியன்
* காவல் ஆணையர் பிரதாப் சக்ரவர்த்தியாக கௌதம் மேனன் 
* சூரஜ் மேத்தாவாக அனிஷ் குருவில்லா
* அம்ஜதாக விகாஷ் ராஜேந்திரன் 
*தேன்மொழி பி.ஏ

## ஒலிப்பதிவு
படத்துக்கு மசாலா கபே என்ற இசைக்குழு இசையமைத்துள்ளது. படத்தின் பின்னணி இசையை ஹர்ஷவர்தன் ரமேஷ்வர் இசையமைத்துள்ளார். படத்தின் முதல் பாடல் 14 பிப்ரவரி 2020 அன்று முறையே  வெளியிடப்பட்டது.  படத்தின் ஒலிச்சுவடு 21 பிப்ரவரி 2020 அன்று வெளியிடப்பட்டது.

## மேற்கோள்கள்

## வெளி இணைப்புகள்
* 
* 
பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்